Dingin Lavenda

Dingin Lavenda merupakan siri drama televisyen Malaysia 2011 arahan Amie Maziah terbitan Layar Consult, berdasarkan daripada novel Dingin Salju Indiana karya Nurulsham Saidin. Dibintangi oleh Eira Syazira, Zarina Zainoordin dan Faralyna Idris, ia bersiaran di Slot Zehra TV3 dari 9 Disember 2011 sehingga 2 Mac 2012 menggantikan Tahajjud Cinta.Budiey (8 Disember 2011). Dingin Lavenda lakonan Eira Syazira, Zarina Zainoordin dan Faralyna Idris Sensasi Selebriti. Diperoleh pada 16 Mei 2012.Dingin Lavenda menyusuli Tahajjud Cinta mStar Online (11 Disember 2011). Diperoleh pada 16 Mei 2012.

Sinopsis
Mengisahkan tentang persahabatan Jannah (Eira Syazira), Nana (Faralyna Idris) dan Murni (Zarina Zainoordin) yang akan melanjutkan pelajaran mereka di Melbourne, Australia selepas tamat Kursus Persediaan Pelajar ke luar negara di universiti tempatan di Malaysia.

Pada awal perkenalan, Jannah dan Murni tidak menyenangi sikap Nana yang suka berlagak dengan barang-barang mahalnya. Pewangi Lavenda yang digunakan oleh Nana juga menarik perhatian Jannah dan Murni. Matthew (Salleh Mahfooz) menunjukkan minatnya terhadap agama Islam dan sering bertanyakan soalan-soalan kepada Jannah.

Hubungan Jannah, Nana dan Murni menjadi rapat apabila Nana bersetuju untuk mengikut mereka menghabiskan cuti semester di kampung. Nana mula belajar untuk hidup secara sederhana dan mendalami diri dalam didikan agama. Selepas setahun, mereka bersiap sedia untuk bertolak ke Melbourne. Jannah yang berpegang teguh dengan agama Islam juga berjaya membimbing Nana berubah menjadi seorang Muslimah yang soleh.

Perangai Murni mula berubah menjadi sensitif dan kebudak-budakan selepas tiba di Melbourne. Jannah yang sudah bertunang dengan Azhar (Azlee Khairi) selalu berhubung melalui kiriman emel. Kata-kata Azhar yang selalu memberi semangat dan dorongan kepada Jannah untuk berdepan dengan pelbagai cabaran baru di bumi asing.

Jannah bertemu semula dengan Matthew di Melbourne. Matthew sering menghabiskan masa bersama Jannah, Nana dan Murni kerana keinginannya untuk mempelajari cara hidup Islam. Kemesraaan Matthew dan Jannah telah menyebabkan Murni cemburu sehingga berlaku pergaduhan besar antara mereka. Murni juga marah dengan Jannah yang mendakwa telah merampas Matthew daripadanya.

Akibat terlalu mengikut nafsu dan jiwa yang memberontak, Murni telah bersekedudukan dengan Megat dan berjinak-jinak di bar. Sementara, Nana yang telah menemui jodoh bersama Iskandar, Jannah pula berdepan dengan kekecewaan selepas Azhar beralih cinta kepada sepupunya, Munira.

Pelakon

Pelakon utama
 Eira Syazira sebagai Jannah
 Zarina Zainoordin sebagai Murni
 Faralyna Idris sebagai Nana

Pelakon pembantu
 Salleh Mahfooz sebagai Matthew
 Azlee Khairi sebagai Azhar
 Mariani sebagai nenek Murni
 Roslan Salleh sebagai bapa Murni
 Maimon Mutalib sebagai Mak Mah
 Ucop Cecupak sebagai Akil
 Fadilah Mansor sebagai Hajah
 Manan Sulaiman sebagai Ayah Azhar

Penampilan khas
 Taiyuddin Bakar sebagai Johan
 Hairul Azreen sebagai Tajul

Penerbitan
Penggambaran sebahagaiannya dijalankan di Australia dan menggunakan khidmat pelakon dan tenaga kerja dari Australia.

Muzik dan runut bunyi
 "Dingin Lavenda" - Sri Dewi
 "Saat Aku Mencintaimu" - Dadali
 "Seperti Yang Lain" - Min Yasmin

Rujukan

Pautan luar


Kategori:Drama Melayu 2011
Kategori:Drama Melayu 2012
Kategori:Rancangan TV3